pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ เปิดประชุมเชิงปฏิบัติการ "ทิศทางการขับเคลื่อนนโยบายและการบริหารงานของสำนักงานปลัดกระทรวงเกษตรและสหกรณ์ ปีงบประมาณ พ.ศ.2562"
วันศุกร์ที่ 14 กันยายน 2561
ปลัดเกษตรฯ เปิดประชุมเชิงปฏิบัติการ "ทิศทางการขับเคลื่อนนโยบายและการบริหารงานของสํานักงานปลัดกระทรวงเกษตรและสหกรณ์ ปีงบประมาณ พ.ศ.2562"
ปลัดเกษตรฯ เปิดประชุมเชิงปฏิบัติการ "ทิศทางการขับเคลื่อนนโยบายและการบริหารงานของสํานักงานปลัดกระทรวงเกษตรและสหกรณ์ ปีงบประมาณ พ.ศ.2562" มุ่งพัฒนากระบวนการทํางานอย่างครบถ้วนสมบูรณ์
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยภายหลังเปิดการประชุมเชิงปฏิบัติการ
เรื่อง "ทิศทางการขับเคลื่อนนโยบายและการบริหารงานของสํานักงานปลัดกระทรวงเกษตรและสหกรณ์ ปีงบประมาณ พ.ศ.2562" ที่จัดขึ้นระหว่างวันที่ 14 - 16 กันยายน 2561 ณ โรงแรมปรินซ์พาเลซ มหานาค ว่า การประชุมดังกล่าว
มีวัตถุประสงค์เพื่อสร้างความรู้ความเข้าใจทิศทางการทํางานในการขับเคลื่อนภารกิจของสํานักงานปลัดกระทรวงเกษตรและสหกรณ์ ถือเป็นเวทีในการทบทวนการทํางานที่จะนําไปสู่การแลกเปลี่ยนความคิดเห็นให้เกิดการบูรณาการการดําเนินงานร่วมกัน อีกทั้งเป็นการสื่อสารถ่ายทอดเพื่อสร้างความเข้าใจในแนวทางการดําเนินงานให้มีความชัดเจน
ซึ่งเป็นส่วนสําคัญที่จะเป็นจุดเริ่มต้นไปสู่การพัฒนากระบวนการทํางานในระยะต่อไปอย่างครบถ้วนสมบูรณ์
"บทบาทการทํางานของสํานักงานปลัดกระทรวงเกษตรและสหกรณ์จะเป็นกลไกสําคัญที่จะทําหน้าที่อํานวยการให้เกิดการถ่ายทอดนโยบายไปสู่การปฏิบัติงานทั้งในส่วนกลางและส่วนภูมิภาค เพื่อขับเคลื่อนงานนโยบายสําคัญของกระทรวงเกษตรและสหกรณ์ให้บรรลุเป้าหมาย โดยเฉพาะอย่างยิ่งการถ่ายทอดทิศทางการทํางานขององค์การที่ชัดเจนให้ไปสู่เป้าหมายเดียวกัน และการมุ่งเน้นบทบาทการทํางานของสํานักงานเกษตรและสหกรณ์จังหวัดในฐานะผู้แทนกระทรวงเกษตรและสหกรณ์ในระดับพื้นที่ ให้สามารถอํานวยการ ประสานและบูรณาการการทํางานภายใต้กลไกคณะอนุกรรมการพัฒนาการเกษตรและสหกรณ์ระดับจังหวัดได้" นายเลิศวิโรจน์ กล่าว
รัฐบาลไทย-ข่าวทำเนียบรัฐบาล-สามารถวัดไข้ผ่านบริเวณข้อมือแทนบริเวณหน้าผาก เพื่อตรวจความเสี่ยงของผู้ที่อาจติดไวรัสโควิด-19 ได้หรือไม่ ??
วันอาทิตย์ที่ 3 พฤษภาคม 2563
สามารถวัดไข้ผ่านบริเวณข้อมือแทนบริเวณหน้าผาก เพื่อตรวจความเสี่ยงของผู้ที่อาจติดไวรัสโควิด-19 ได้หรือไม่ ??
วัดไข้ผ่านบข้อมือแทนหน้าผาก ได้หรือไม่
Q : สามารถวัดไข้ผ่านบริเวณข้อมือแทนบริเวณหน้าผาก เพื่อตรวจความเสี่ยงของผู้ที่อาจติดไวรัสโควิด-19 ได้หรือไม่ ??
A : อุณหภูมิของร่างกายบริเวณหน้าผาก เป็นส่วนที่มีอุณหภูมิใกล้เคียงกับความเป็นจริงมากกว่าบริเวณข้อมือ เพราะเป็นกึ่งกลางร่างกาย อุณหภูมิจะคงที่ที่สุด หากเปลี่ยนไปวัดข้อมือ อาจพบว่ามีอุณหภูมิที่ต่ํากว่าความเป็นจริง ทําให้การตรวจพบผู้ที่มีอาการไข้ได้น้อย เพิ่มความเสี่ยงในการแพร่กระจายของเชื้อได้
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี แถลงผลการประชุมคณะรัฐมนตรีอย่างเป็นทางการนอกสถานที่  ครั้งที่ 6/2561
วันพุธที่ 22 สิงหาคม 2561
โฆษกประจําสํานักนายกรัฐมนตรี แถลงผลการประชุมคณะรัฐมนตรีอย่างเป็นทางการนอกสถานที่  ครั้งที่ 6/2561
ที่ประชุมคณะรัฐมนตรีมีมติเห็นชอบตามที่ ทส. ได้เสนอให้พื้นที่อุทยานแห่งชาติหาดเจ้าไหม ซึ่งเป็นเขตห้ามล่าสัตว์ป่า ตําบลเกาะลิบง จังหวัดตรัง และพื้นที่อุทยานแห่งชาติเกาะอ่างทอง จังหวัดสุราษฎร์ธานี ให้เป็นพื้นที่อุทยานมรดกแห่งอาเซียน
วันนี้ (21 สิงหาคม 61 ) เวลา 14.00 น.ณ ห้องประชุมชั้น 4 อาคารคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) วิทยาเขตชุมพรเขตรอุดมศักดิ์ ตําบลชุมโค อําเภอปะทิว จังหวัดชุมพร ภายหลังเสร็จสิ้น การประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 6/2561 โดยพลโท สรรเสริญ แก้วกําเนิด โฆษกประจําสํานักนายกรัฐมนตรี แถลงผลการประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ซึ่งสรุปสาระสําคัญดังนี้
ที่ประชุมคณะรัฐมนตรีมีมติเห็นชอบตามที่กระทรวงทรัพยากรธรรมชาติและสิ่งแวดล้อมได้เสนอให้พื้นที่อุทยานแห่งชาติหาดเจ้าไหม ซึ่งเป็นเขตห้ามล่าสัตว์ป่า ตําบลเกาะลิบง จังหวัดตรัง และพื้นที่อุทยานแห่งชาติเกาะอ่างทอง จังหวัดสุราษฎร์ธานี ให้เป็นพื้นที่อุทยานมรดกแห่งอาเซียน โดยพื้นที่ดังกล่าว เป็นพื้นที่ที่มีระบบนิเวศค่อนข้างหลากหลาย รวมถึงมีแหล่งหญ้าทะเลใหญ่ที่สุด และเป็นแหล่งปะการังที่อุดมสมบูรณ์ที่สุด ที่สําคัญยังเป็นที่อยู่ของสิ่งมีชีวิตที่ใกล้สูญพันธุ์ เช่น ลิ่นชวา ชะมดแผงสันหางดํา พะยูน โลมา และเต่าทะเล เป็นต้น
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกฯ เผย ครม.รับทราบแนวทางการแก้ไขปัญหาอัตรากำลังบุคลากรสาธารณสุขทั้งระบบอย่างยั่งยืน
วันอังคารที่ 16 พฤษภาคม 2560
โฆษกฯ เผย ครม.รับทราบแนวทางการแก้ไขปัญหาอัตรากําลังบุคลากรสาธารณสุขทั้งระบบอย่างยั่งยืน
โฆษกประจําสํานักนายกรัฐมนตรี เผย คณะรัฐมนตรีรับทราบแนวทางการแก้ไขปัญหาอัตรากําลังบุคลากรสาธารณสุขทั้งระบบอย่างยั่งยืน
วันนี้ ( 16 พ.ค. 60) เวลา 14.35 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้ชี้แจงเกี่ยวข้องกับกระแสข่าวกรณีเครือข่ายพยาบาลวิชาชีพลูกจ้างชั่วคราว ได้ประกาศแสดงจุดยืนประกาศผ่านเพจว่า “ไม่บรรจุ ลาออกยกกระทรวง 30 กันยายน 2560” ภายหลัง ครม.มีมติ ไม่อนุมัติอัตราข้าราชการ พยาบาลจํานวน 10,000 กว่าอัตรา ว่า ที่ประชุมคณะรัฐมนตรีได้รับทราบรายงานถึงแนวทางการแก้ไขปัญหาดังกล่าวจากนายวิษณุ เครืองาม รองนายกรัฐมนตรี และนายปิยะสกล สกลสัตยาทร รัฐมนตรีว่าการกระทรวงสาธารณสุข โดยปัจจุบันพบว่ามีพยาบาลที่เป็นลูกจ้างชั่วคราว จํานวนประมาณ 1,1000 คน ซึ่งรู้สึกว่าการประกอบอาชีพของตนเองไม่มีความมั่นคงและได้รับสิทธิประโยชน์และการดูแลสวัสดิการต่าง ๆ แตกต่างจากข้าราชการ ขณะที่การปฏิบัติหน้าทีในการดูแลผู้เจ็บป่วยถือเป็นงานหนักและต้องอาศัยความสามารถหรือวิชาชีพเฉพาะทาง จึงต้องการให้รัฐบาลเข้ามาดูแลช่วยเหลือกลุ่มพยาบาลดังกล่าวให้แปรสภาพจากลูกจ้างชั่วคราวมาเป็นข้าราชการ อย่างไรก็ตามเรื่องนี้ได้ถูกนําเสนอเข้าคณะกรรมการกําหนดเป้าหมายและนโยบายกําลังคนภาครัฐ (คปร.) สํานักงาน ก.พ. ซึ่ง คปร. ยอมรับว่ามีปัญหาในเรื่องดังกล่าวเกิดขึ้นจริง แต่ตําแหน่งที่ว่างของกระทรวงสาธารณสุขที่สามารถบรรจุพยาบาลเป็นข้าราชการ มีจํานวนประมาณ 2,200 อัตรา กระทรวงสาธารณสุขจึงได้เสนอแนวทางในการดําเนินการแก้ไขปัญหาดังกล่าว ได้แก่ การบรรจุอัตรากําลังพยาบาลที่เป็นลูกจ้างชั่วคราว จํานวนประมาณ 1,1000 คน ที่ประสงค์จะเป็นข้าราชการ ในตําแหน่งที่ว่างอยู่จํานวน 2,200 อัตรา ก่อน ซึ่งที่เหลืออีกจํานวน 8,900 คน ให้ดําเนินการบรรจุในแต่ละปี ๆ ไปจนครบตามจํานวนดังกล่าว โดยเริ่มตั้งแต่ปี 2560 – 2562 เพื่อให้สามารถรองรับอัตรากําลังพยาบาลที่เป็นลูกจ้างชั่วคราว จํานวนประมาณ 1,1000 คน ได้ภายใน 3 ปี พร้อมกันนี้ให้มีการตั้งคณะกรรมการเป้าหมายนโยบายบุคลากรสาธารณสุข และมอบหมายให้คณะกรรมการชุดนี้ไปดําเนินการจัดทําแผนปฏิรูปกําลังคนของกระทรวงสาธารณสุขเพื่อนําไปสู่การแก้ไขปัญหาแบบยั่งยืนอย่างแท้จริง ซึ่งที่ประชุมคณะรัฐมนตรีมีความพึงพอใจต่อแนวทางในการแก้ไขปัญหาดังกล่าว
ขณะเดียวกัน นายกรัฐมนตรี ได้เคยให้นโยบายในการแก้ปัญหาในลักษณะดังกล่าวไว้แล้วว่า ทุกระทรวง ทบวง กรม ที่มีปัญหาเช่นนี้เกิดขึ้น อย่ามองเพียงการแก้ปัญหาเฉพาะหน้าเท่านั้น แต่ให้มองถึงการแก้ไขปัญหาแบบยั่งยืนทั้งระบบ
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ ครบรอบ 75 ปี  “อุตตม” แย้มคณะนักธุรกิจฮ่องกงมาไทย 7-9 พ.ค. จีบลงทุนอีอีซี
วันพุธที่ 3 พฤษภาคม 2560
ก.อุตฯ ครบรอบ 75 ปี  “อุตตม” แย้มคณะนักธุรกิจฮ่องกงมาไทย 7-9 พ.ค. จีบลงทุนอีอีซี
กระทรวงอุตสาหกรรมครบรอบ 75 ปี  “อุตตม” แย้มคณะนักธุรกิจฮ่องกงมาไทย 7-9 พ.ค. จีบลงทุนอีอีซี
วันนี้ (3 พ.ค.60) นายอุตตม สาวนายน รัฐมนตรีว่าการกระทรวงอุตสาหกรรม เปิดเผยภายหลังงาน วันคล้ายวันสถาปนากระทรวงอุตสาหกรรม ครบรอบ 75 ปี ว่า กระทรวงอุตสาหกรรมมี 3 ภารกิจสําคัญที่จะผลักดันให้เห็นเป็นรูปธรรม คือ 1.การยกระดับอุตสาหกรรมเป้าหมาย (S-Curve) 2.การสร้างความเข้มแข็งและพัฒนาเอสเอ็มอี 3. การพัฒนาระเบียงเศรษฐกิจพิเศษ (EEC) ที่จะมีความก้าวหน้าให้เห็นตลอดปี 2560
“การส่งเสริมเอสเอ็มอีมีหลายหน่วยงานทํางานด้านนี้ ในส่วนของกระทรวงอุตสาหกรรม มีกรมส่งเสริมอุตสาหกรรม (กสอ.) เป็นหน่วยงานหลัก ซึ่งมีแผนดําเนินงานภายใต้งบประมาณ 485 ล้านบาท คาดว่าจะสนับสนุน เอสเอ็มอีได้ 7,000 ราย แบ่งเป็น 3 แนวทางคือ 1) สร้างและพัฒนาผู้ประกอบการใหม่เชิงสร้างสรรค์และนวัตกรรม 2) การส่งเสริมเอสเอ็มอีทั่วไป จะพัฒนาให้มีศักยภาพและผลิตภาพมากขึ้น และให้ความช่วยเหลือเอสเอ็มอีรายที่ประสบปัญหาธุรกิจ 3) เอสเอ็มอีที่มีศักยภาพจะทําให้มีความสามารถทางการแข่งขันมากขึ้น
นอกจากนี้ ในวันที่ 8 พฤษภาคม จะมีการสัมมนาความร่วมมือความร่วมมือด้านยุทธศาสตร์ระหว่างไทย - ฮ่องกง – เซี่ยงไฮ้ ภายใต้นโยบายหนึ่งแถบหนึ่งเส้นทาง “Thailand - Hong Kong – Shanghai Strategic Partnership on One Belt One Road” ณ โรงแรม พลาซ่า แอทธินี กรุงเทพฯ โดย Mr. Vincent Lo ประธานองค์การสภาพัฒนาการค้าฮ่องกง (HKTDC) พร้อมคณะนักธุรกิจประมาณ 50 ท่านจะมาเยือนประเทศไทย ระหว่างวันที่ 7-9 พฤษภาคม 2560 ซึ่งกระทรวงอุตสาหกรรมและกระทรวงพาณิชย์ ทําหน้าที่ร่วมกันดูแลต้อนรับ
ภายในงานดังกล่าวจะมีการปาฐกถาโดย ดร.สมคิด จาตุศรีพิทักษ์ รองนายกรัฐมนตรี การลงนามบันทึกความเข้าใจระหว่าง สํานักงานคณะกรรมการนโยบายการพัฒนาระเบียงเศรษฐกิจพิเศษภาคตะวันออก กับ HKTDC การบรรยายในประเด็น 10 อุตสาหกรรมแห่งอนาคต อีอีซี โครงการสานพลังประชารัฐ (PPP: Public Private Partnership) นโยบายการส่งเสริมการลงทุนของไทย และมีกิจกรรมการเจรจาจับคู่ธุรกิจระหว่างผู้ประกอบการไทยกับผู้ประกอบการฮ่องกง และในช่วงเย็นคณะนักธุรกิจฮ่องกงจะเข้าเยี่ยมคารวะนายกรัฐมนตรีด้วย” นายอุตตม กล่าว
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 2 เมษายน 2563
วันพฤหัสบดีที่ 2 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 2 เมษายน 2563
สถานการณ์ในประเทศไทย (1 เม.ย.63 เวลา 16.00 น.) ผู้ป่วยกลับบ้านได้ 89 ราย ผู้ป่วยรายใหม่เพิ่ม 104 ราย นับเป็นลําดับที่ 1,772- 1,875
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่2 เมษายน 2563
1. สถานการณ์ทั่วโลกใน 201ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –2 เมษายน 2563 (07.00 น.) พบผู้ป่วยยืนยันติดเชื้อจํานวน 934,668 ราย เสียชีวิต 47,181 ราย ส่วนประเทศจีนพบผู้ป่วย 81,554 ราย เสียชีวิต 3,312 ราย สหรัฐอเมริกาพบผู้ป่วย 214,482 ราย เสียชีวิต 5,094 ราย อิตาลีพบผู้ป่วย 110,574 ราย เสียชีวิต 13,155 ราย
2. สถานการณ์ในประเทศไทย (1 เม.ย.63 เวลา 16.00 น.) ผู้ป่วยกลับบ้านได้ 89 ราย ผู้ป่วยรายใหม่เพิ่ม 104 ราย นับเป็นลําดับที่ 1,772- 1,875 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 60 ราย มีรายละเอียด ดังนี้
1.1 สนามมวย 1 ราย
1.2 สถานบันเทิง 10 ราย
1.3 พิธีกรรมทางศาสนา ประเทศอินโดนีเซีย 8 ราย
1.4 สัมผัสกับผู้ป่วยที่มีรายงานมาแล้ว 41 ราย
กลุ่มที่ 2ผู้ป่วยรายใหม่ จํานวน 36 ราย มีรายละเอียด ดังนี้
2.1 เดินทางจากต่างประเทศ/ชาวต่างชาติ 14 ราย (เป็นคนไทย 11 ราย /ต่างชาติ 3 ราย)
2.2 สัมผัสผู้เดินทางจากต่างประเทศ 2 ราย
2.3 ไปสถานที่ชุมชน 1 ราย
2.4 อาชีพเสี่ยง 8 ราย
2.5 บุคลากรทางการแพทย์ 2 ราย (สะสม 27 ราย)
2.6 อื่น ๆ 9 ราย
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 8 ราย
ขณะนี้มีผู้ป่วยอาการรุนแรง จํานวน ­23 ราย อาการอยู่ในภาวะวิกฤต ต้องเฝ้าระวังใกล้ชิด และได้รับรายงานผู้ป่วยเสียชีวิตเพิ่ม 3 ราย
รายที่ 1 เป็นชายไทย อายุ 57 ปี มีประวัติเดินทางจากสุไหงโกลก ไปปากีสถาน เสียชีวิตวันที่ 31 มีนาคม 2563 ผลการตรวจหลังเสียชีวิตพบติดเชื้อโควิด-19 (เป็นผู้เสียชีวิตรายที่ 13)
รายที่ 2 เป็นชายไทย อายุ 77 ปี มีประวัติเป็นผู้สัมผัสของผู้ป่วยยืนยัน เข้ารับการรักษาที่ โรงพยาบาลยะลัง จังหวัดปัตตานี ด้วยอาการไข้ ไอ เจ็บคอ เสียชีวิตวันที่ 31 มีนาคม 2563 (เป็นผู้เสียชีวิตรายที่ 14)
รายที่ 3 เป็นชายไทย อายุ 55 ปี อาชีพขับรถสาธารณะ เข้ารับรักษาที่โรงพยาบาลราชวิถี เสียชีวิตวันที่ 1 เมษายน 2563 (เป็นผู้เสียชีวิตรายที่ 15)
โดยสรุปวันนี้ มีผู้ป่วยกลับบ้านแล้ว 505 ราย ยังรักษาในโรงพยาบาล 1,355 ราย เสียชีวิตรวม 15 รายรวมมีผู้ป่วยสะสม 1,875 ราย
***********************************2 เมษายน 2563
รัฐบาลไทย-ข่าวทำเนียบรัฐบาล-กรมอุตสาหกรรมพื้นฐานและการเหมืองแร่ เชิญชวนผู้ประกอบการภาคอุตสาหกรรม สมัครเข้ารับการคัดเลือกรางวัลอุตสาหกรรม ประจำปี พ.ศ. 2560
วันศุกร์ที่ 3 มีนาคม 2560
กรมอุตสาหกรรมพื้นฐานและการเหมืองแร่ เชิญชวนผู้ประกอบการภาคอุตสาหกรรม สมัครเข้ารับการคัดเลือกรางวัลอุตสาหกรรม ประจําปี พ.ศ. 2560
กรมอุตสาหกรรมพื้นฐานและการเหมืองแร่ เชิญชวนผู้ประกอบการภาคอุตสาหกรรม สมัครเข้ารับการคัดเลือกรางวัลอุตสาหกรรม ประจําปี พ.ศ. 2560 เพื่อการสร้างแรงจูงใจให้มีแบบอย่างแห่งความสําเร็จ พร้อมรับมอบรางวัลแห่งเกียรติยศจากนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือทวิภาคีกับญี่ปุ่น พร้อมจับมือขับเคลื่อนงานทุกมิติร่วมกัน
วันจันทร์ที่ 8 พฤษภาคม 2560
รมว.กระทรวงดิจิทัลฯ หารือทวิภาคีกับญี่ปุ่น พร้อมจับมือขับเคลื่อนงานทุกมิติร่วมกัน
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้ร่วมหารือทวิภาคีกับ H.E. Mr. Jiro AKAMA รัฐมนตรีช่วยว่าการกระทรวงกิจการภายในและการสื่อสารแห่งประเทศญี่ปุ่น พร้อมด้วย H.E. Mr. Shiro Sadoshima เอกอัครราชทูตญี่ปุ่นประจําประเทศไทย ผู้แทนจากสถานเอกอัครราชทูตฯ และผู้บริหารจากกระทรวงกิจการภายในฯ ณ โรงแรมพลูแมน กรุงเทพ แกรนด์ สุขุมวิท เมื่อวันที่ 4 พฤษภาคม 2560 โดยมีผู้บริหารกระทรวงดิจิทัลฯ และหน่วยงานในสังกัด ได้แก่ นายวีระศักดิ์ กิติวัฒน์ ที่ปรึกษาด้านต่างประเทศ กระทรวงดิจิทัลฯ และนายรังสรรค์ จันทร์นฤกุล รองกรรมการผู้จัดการใหญ่ หน่วยธุรกิจสื่อสารไร้สาย บริษัท ทีโอที จํากัด (มหาชน) เข้าร่วมด้วย สําหรับไทยและญี่ปุ่นมีความสัมพันธ์อันดีต่อกันมาอย่างยาวนาน และการหารือในครั้งนี้ประกอบด้วย ประเด็นความร่วมมือด้านอุตุนิยมวิทยา ด้านไปรษณีย์ ด้าน Cyber security และความร่วมมือในกรอบ ASEAN-Japan: Cyber security hub รวมถึงการสมัครเข้ารับตําแหน่งผู้บริหาร Asia-Pacific Telecommunity ของทั้งสองฝ่าย การจัดงาน World expo 2025 ของญี่ปุ่น ตลอดจนการจัดทําบันทึกความร่วมมือด้านดิจิทัลระหว่างไทยและญี่ปุ่น โดยทั้งสองฝ่ายยินดีให้การสนับสนุน ซึ่งกันและกันอย่างเต็มกําลัง รวมทั้งได้เห็นพ้องให้ขยายความร่วมมือในประเด็นข้างต้นให้เห็นผลเป็นรูปธรรมมากยิ่งขึ้น ในเวลาอันรวดเร็ว นอกจากนี้ นายสมคิด จาตุศรีพิทักษ์ รองนายกรัฐมนตรี มีกําหนดการเยือนประเทศญี่ปุ่นในช่วงกลาง ปี 2560 เพื่อพัฒนาความร่วมมือด้านเศรษฐกิจและด้านต่างๆ กับประเทศญี่ปุ่น ซึ่งนับเป็นโอกาสอันดีที่กระทรวงดิจิทัลฯ ของไทยและกระทรวงกิจการภายในฯ ของญี่ปุ่นจะได้ใช้โอกาสนี้ในการขยายความร่วมมือด้านดิจิทัลร่วมกันต่อไป
***********************
รัฐบาลไทย-ข่าวทำเนียบรัฐบาล-กกท. เร่งดำเนินการพิจารณากำหนดหลักเกณฑ์ การเยียวยานักกีฬา สมาคมกีฬา และบุคลากรทางกีฬา ที่ได้รับผลกระทบจากการยกเลิก และเลื่อนการแข่งขันกีฬา [กระทรวงการท่องเที่ยวและกีฬา]
วันพฤหัสบดีที่ 30 เมษายน 2563
กกท. เร่งดําเนินการพิจารณากําหนดหลักเกณฑ์ การเยียวยานักกีฬา สมาคมกีฬา และบุคลากรทางกีฬา ที่ได้รับผลกระทบจากการยกเลิก และเลื่อนการแข่งขันกีฬา [กระทรวงการท่องเที่ยวและกีฬา]
กกท. เร่งดําเนินการพิจารณากําหนดหลักเกณฑ์ การเยียวยานักกีฬา สมาคมกีฬา และบุคลากรทางกีฬา ที่ได้รับผลกระทบจากการยกเลิก และเลื่อนการแข่งขันกีฬา เพื่อความปลอดภัยจากการแพร่ระบาดของโรคโควิด-19 ตามนโยบายของรัฐบาล
พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการการกีฬาแห่งประเทศไทย (กกท.) ครั้งที่ 5/2563 ณ ห้องประชุมวิจิตรวาทการ สํานักงานสภาความมั่นคงแห่งชาติ (สมช.) ทําเนียบรัฐบาล เมื่อวันที่ 29 เมษายน 2563 สรุปสาระสําคัญได้ดังนี้
ที่ประชุมรับทราบการดําเนินงานตามแผนงานของ กกท. เพื่อพัฒนาการกีฬา ซึ่งมีความก้าวหน้าอย่างต่อเนื่อง โดยเฉพาะด้านการปรับปรุงศูนย์วิทยาศาสตร์การกีฬา และที่ประชุมยังได้เห็นชอบให้ กกท. เร่งดําเนินการพิจารณากําหนดหลักเกณฑ์ การเยียวยานักกีฬา สมาคมกีฬา และบุคลากรทางกีฬา ที่ได้รับผลกระทบจากการยกเลิก และเลื่อนการแข่งขันกีฬา เพื่อความปลอดภัยจากการแพร่ระบาดของโรคโควิด-19 ตามนโยบายของรัฐบาล
“พลเอก ประวิตร ได้กําชับ กกท.ให้เร่งดําเนินการ เยียวยานักกีฬาและเจ้าหน้าที่ อย่างเร่งด่วนเพื่อเป็นขวัญกําลังใจ พร้อมชื่นชมนักกีฬาที่มีความมุ่งมั่นในการฝึกซ้อมแม้จะอยู่ในอาคารที่พักอาศัยของตนเอง และขอให้มีความระมัดระวัง ดูแลสุขภาพตนเองจากโรคโควิด-19 ด้วย พร้อมกล่าวขอบคุณนักกีฬาและเจ้าหน้าที่การกีฬาทุกคนที่พยายามช่วยกันรักษาชื่อเสียงของประเทศชาติด้านกีฬาอย่างต่อเนื่อง แม้จะอยู่ในภาวะวิกฤติขณะนี้ก็ตาม”
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมจุดติดตั้งเน็ตประชารัฐ จ.นครสวรรค์
วันอังคารที่ 12 มิถุนายน 2561
รมว.ดิจิทัลฯ ลงพื้นที่ตรวจเยี่ยมจุดติดตั้งเน็ตประชารัฐ จ.นครสวรรค์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ลงพื้นที่ตรวจเยี่ยมจุดติดตั้งเน็ตประชารัฐเฟส 1 หมู่ที่ 7 บ้านใหม่ ตําบลหนองกรด อําเภอบรรพตพิสัย จังหวัดนครสวรรค์ โดยกระทรวงดิจิทัลฯ ได้มอบหมายให้ บริษัท ทีโอที จํากัด (มหาชน) ขยายการติดตั้งโครงข่ายเน็ตประชารัฐเฟสแรกเสร็จตามเป้าหมาย 24,700 หมู่บ้าน และในปี 2561 นี้ รัฐบาลจะขยายโครงข่ายเน็ตประชารัฐเฟส 2 เพิ่มขึ้นอีก 15,732 หมู่บ้าน โดยใช้งบประมาณที่ประหยัดได้จากการดําเนินการโครงการในเฟสแรก ซึ่งจะทําให้โครงข่ายเน็ตประชารัฐเชื่อมต่อเป็นโครงข่ายเดียวกันทั้งประเทศ และถือได้ว่าประเทศไทยจะมีอินเทอร์เน็ตความเร็วสูงครอบคลุมครบ 74,987 หมู่บ้านทั่วประเทศ ส่งผลต่อการเข้าถึงเทคโนโลยีดิจิทัลของประชาชน ทั้งนี้ จังหวัดนครสวรรค์ มีหมู่บ้านเน็ตประชารัฐ 611 หมู่บ้าน โดยกระทรวงดิจิทัลฯ ได้ดําเนินการสร้างความรู้การใช้ประโยชน์เน็ตประชารัฐให้กับประชาชนทั้ง 611 หมู่บ้าน จํานวน 2,444 คน แล้วเมื่อเดือนกุมภาพันธ์ที่ผ่านมา สําหรับพื้นที่ ต.หนองกรด อ.บรรพตพิสัย จ.นครสวรรค์ ชาวบ้านส่วนใหญ่มีอาชีพเกษตรกรรม และเมื่อว่างจากการทําเกษตรก็จะหารายได้เสริมจากการจัดทําผลิตภัณฑ์ของชุมชน อาทิ ตะกร้า บายศรีสู่ขวัญ ขนมกล้วยฉาบ และเครื่องจักรสาน สร้างรายได้สู่ชุมชน เมื่อวันที่ 11 มิถุนายน 2561
********************
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เป็นประธานการประชุมคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2560
วันศุกร์ที่ 16 มิถุนายน 2560
รอง นรม. พลเอก ประวิตรฯ เป็นประธานการประชุมคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2560
ได้พิจารณาติดตั้งกล้อง CCTV เพิ่มเติมอีกประมาณ  40,000 กว่าจุด เพื่อจะได้ครอบคลุมในพื้นที่เสี่ยงทั้งหมด
วันนี้ (16 มิ.ย. 60) เวลา 10.00 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรีเป็นประธานการประชุม คณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2560
ภายหลังเลิกการประชุม เวลา 11.15 น. พลตรี คงชีพ ตันตระวาณิชย์ โฆษกกระทรวงกลาโหม ได้แถลงข่าวถึงผลสรุปของการประชุมดังกล่าวว่า รัฐบาลโดยพลเอก ประยุทร์ จันทร์โอชา นายกรัฐมนตรี ได้ให้ความสําคัญเรื่องการรักษาความปลอดภัยของพี่น้องประชาชนทุกภาคส่วนครอบคลุมทั่วประเทศ ซึ่งกล้องโทรศัศน์วงจรปิด หรือกล้อง CCTV จึงมีบทบาทสําคัญอย่างยิ่ง โดยรัฐบาลได้ให้สํารวจกล้องวงจรปิดทั้งในกรุงเทพมหานครและต่างจังหวัด ผลการสํารวจเมื่อวันที่ 15 มีนาคม 2560 ที่ผ่านมา โดยสํารวจทั้งภาครัฐและภาคเอกชนเฉพาะที่ฉายไปในพื้นที่สาธารณะมีประมาณ 300,000 กว่ากล้อง จากการสํารวจในส่วนราชการซึ่งเป็นนโยบายของนายกรัฐมนตรี พบว่ามีกล้องในส่วนที่ชํารุดจะต้องไปดําเนินการซ่อมแซมให้เสร็จสิ้นโดยเร็ว โดยหัวหน้าส่วนราชการที่เกี่ยวข้องเป็นผู้รับผิดชอบ ส่วนการสํารวจเพิ่มเติมได้มีการพิจารณาว่ามีความจําเป็นที่จะต้องติดตั้งกล้องเพิ่มเติมอีกประมาณ 40,000 กว่ากล้อง เพื่อจะได้ครอบคลุมในพื้นที่เสี่ยงทั้งหมด เพื่อให้การดูแลความปลอดภัยในชีวิตและทรัพย์สินของประชาชนเกิดผลสัมฤทธิ์อย่างเป็นรูปธรรม
ทั้งนี้ นายกรัฐมนตรี ได้ให้นโยบายว่า เรื่องกล้องโทรทัศน์วงจรปิด (CCTV) เป็นเรื่องของความมั่นคง ก็จะนําข้อมูลเหล่านี้เข้าสู่การประชุมในสภาความมั่นคงแห่งชาติด้วย และที่ประชุมในวันนี้ได้ร่วมกันพิจารณาแผนเชื่อมโยงบูรณาการการใช้กล้อง CCTV และการบริหารจัดการในภาพรวม โดยพิจารณาว่าการเชื่อมโยงข้อมูลจะต้องสามารถเชื่อมโยงข้อมูล Real Time ให้ฝ่ายปกครอง และตํารวจสามารถใช้งานร่วมกันได้ด้วย โดยการจัดตั้งศูนย์ควบคุม มีตํารวจและมหาดไทยร่วมกันจัดตั้งศูนย์ควบคุมระดับจังหวัด ทั้ง 77 จังหวัด ถ้าจังหวัดไหนที่สถานีตํารวจมีความพร้อมก็ให้สถานีตํารวจนั้นเป็นที่ตั้งศูนย์ควบคุมระดับจังหวัด โดยมีกระทรวงมหาดไทยเป็นผู้ดูแลในภาพรวม
โฆษกกระทรวงกลาโหมแถลงเพิ่มเติมว่า ในส่วนพื้นที่ชายแดน 3 จังหวัดภาคใต้ การจัดตั้งศูนย์ควบคุมเป็นหน้าที่ของกองอํานวยการรักษาความมั่นคงภายใน ภาค 4 (กอรมน.ภาค4) โดยที่ประชุมได้มีการพิจารณาให้ภาคเอกชนเข้ามามีส่วนร่วมให้มากขึ้น โดยพิจารณาในเรื่องของสิทธิประโยชน์ของภาคเอกชนที่เข้ามามีส่วนร่วม อาทิเช่น การลดหย่อนเรื่องภาษี หรือการลดค่าไฟฟ้าสําหรับหน่วยงานเอกชนที่ติดตั้งกล้อง CCTV ที่ฉายไปยังพื้นที่สาธารณะด้วย
..................................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขบวนคาราวาน ก.อุตฯ สานพลัง รวมน้ำใจ ช่วยผู้ประสบภัยน้ำท่วมถึงพื้นที่จังหวัดพิษณุโลก และส่งมอบเครื่องอุปโภค-บริโภคถึงมือผู้ประสบภัยแล้ว
วันพุธที่ 11 กันยายน 2562
ขบวนคาราวาน ก.อุตฯ สานพลัง รวมน้ําใจ ช่วยผู้ประสบภัยน้ําท่วมถึงพื้นที่จังหวัดพิษณุโลก และส่งมอบเครื่องอุปโภค-บริโภคถึงมือผู้ประสบภัยแล้ว
นางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะลงพื้นที่จังหวัดพิษณุโลก
จังหวัดพิษณุโลก : 11 กันยายน 2562 – นางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะลงพื้นที่จังหวัดพิษณุโลก พร้อมด้วยนายอุดม สอนจิตต์ อุตสาหกรรมจังหวัดพิษณุโลก นางสาวนิจรินทร์ โอภาสเสถียร ผู้อํานวยการศูนย์ส่งเสริมอุตสาหกรรมภาคที่ 2 และคณะนําขบวนคาราวาน“กระทรวงอุตสาหกรรม สานพลัง รวมน้ําใจ ช่วยผู้ประสบภัยน้ําท่วม” นําเครื่องอุปโภค-บริโภค ข้าวสาร อาหารแห้ง น้ําดื่มและยารักษาโรค ไปมอบให้ผู้ประสบภัยในพื้นที่จังหวัดพิษณุโลก เพื่อเป็นการบรรเทาความเดือดร้อนและคืนความสุขให้ชาวบ้านที่ประสบอุทกภัย โดยจุดที่ 1 ได้ส่งมอบสิ่งของให้ชาวบ้าน ตําบลท่าหมื่นราม อําเภอเนินมะปราง และจุดที่ 2 ตําบลชมพู อําเภอเนินมะปราง
รัฐบาลไทย-ข่าวทำเนียบรัฐบาล-องคมนตรี ตรวจเยี่ยมโรงพยาบาลสมเด็จพระยุพราชตะพานหิน จังหวัดพิจิตร
วันพฤหัสบดีที่ 16 มกราคม 2563
องคมนตรี ตรวจเยี่ยมโรงพยาบาลสมเด็จพระยุพราชตะพานหิน จังหวัดพิจิตร
องคมนตรีตรวจเยี่ยมให้กําลังใจ และติดตามความก้าวหน้าการพัฒนางานสําคัญของโรงพยาบาลสมเด็จพระยุพราชตะพานหิน จังหวัดพิจิตร ดูแลผู้สูงอายุและคนพิการช่วยเหลือเกื้อกูลแบบองค์รวม
วันนี้ (16 มกราคม 2563) ที่โรงพยาบาลสมเด็จพระยุพราชตะพานหิน จ.พิจิตร ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์บุญชัย ธีระกาญจน์ หัวหน้าผู้ตรวจราชการกระทรวงสาธารณสุข ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาลสมเด็จพระยุพราชตะพานหิน จังหวัดพิจิตร
นายแพทย์บุญชัย ธีระกาญจน์ หัวหน้าผู้ตรวจราชการกระทรวงสาธารณสุข กล่าวว่า โรงพยาบาลสมเด็จพระยุพราชตะพานหิน ได้น้อมนําพระราชดําริพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มุ่งมั่นพัฒนาคุณภาพระบบงานและผ่านการรับรองระบบคุณภาพจากสถาบันรับรองคุณภาพสถานพยาบาล เพื่อให้มีมาตรฐานเป็นที่ไว้วางใจของผู้ป่วย โดยสนับสนุนให้เจ้าหน้าที่มีจิตอาสารวมกลุ่มกันทําความดีด้วยหัวใจ ทําความสะอาดพื้นที่สาธารณะ วัด ปรับปรุงสิ่งแวดล้อมในโรงเรียน มีเจ้าหน้าที่เข้าร่วมกิจกรรมอย่างต่อเนื่อง ทํางานเชิงรุกดูแลผู้สูงอายุและคนพิการแบบครบวงจร ร่วมกับวัด ชุมชน องค์การบริหารส่วนท้องถิ่น เครือข่ายชมรมคนพิการเทศบาลเมืองตะพานหิน ตั้งแต่การค้นหา การขึ้นทะเบียน ประสานจัดหากายอุปกรณ์ ดูแลอาหารและเครื่องอุปโภคที่จําเป็น ปรับปรุงสิ่งแวดล้อม ให้ธรรม ให้กําลังใจ สนับสนุนการดําเนินการของชมรม รับคนพิการเข้าทํางานเป็นส่วนหนึ่งของเจ้าหน้าที่โรงพยาบาล และสร้างระบบในการดูแลผู้สูงอายุ ประสานความร่วมมือกับทุกภาคส่วน อาทิ เทศบาลเมือง ผู้นําชุมชนและอาสาสมัครเขตเมือง ดูแลผู้ควรช่วยเหลือเกื้อกูลแบบองค์รวม ส่งผลให้ชุมชนเกิดความเข้มแข็ง ประชาชนมีคุณภาพชีวิตที่ดีขึ้น และใช้กระบวนการจิตปัญญาในการแก้ปัญหาช่วยเหลือนักเรียนสู่การเป็นโรงเรียนคุณธรรมอย่างยั่งยืน
ทั้งนี้ โรงพยาบาลสมเด็จพระยุพราชตะพานหิน เป็นโรงพยาบาลชุมชน ขนาด 90 เตียง มีแพทย์เฉพาะทางครบ 4 สาขา ได้แก่ สูติกรรม กุมารเวชกรรม อายุรกรรม และศัลยกรรมกระดูกและข้อ รับส่งต่อผู้ป่วยใน 4 สาขา จากอําเภอข้างเคียง และมีผู้ป่วยนอก เฉลี่ย 150,000 ครั้ง/ปี
*********************************** 16 มกราคม 2563
รัฐบาลไทย-ข่าวทำเนียบรัฐบาล-​ให้กำลังใจ
วันพฤหัสบดีที่ 23 พฤศจิกายน 2560
​ให้กําลังใจ
นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข พบปะพูดคุยกับเจ้าหน้าที่สาธารณสุขและประชาชน ในการลงพื้นที่ตรวจเยี่ยมติดตามความก้าวหน้าการดําเนินงานการดูแลสุขภาพประชาชนในพื้นที่
พร้อมให้กําลังใจเจ้าหน้าที่ในการปฏิบัติงาน โดยมี นายแพทย์มรุต จิรเศรษฐสิริ รองปลัดกระทรวงสาธารณสุข นายแพทย์เจษฎา ฉายคุณรัฐ ผู้ตรวจราชการกระทรวง เขตสุขภาพที่ 12 และนายแพทย์พงศ์เกษม ไข่มุกด์ รองอธิบดีกรมสุขภาพจิต ร่วมด้วย พร้อมรับฟังผลการขับเคลื่อนแผนยุทธศาสตร์ชาติ 20 ปี (ด้านสาธารณสุข) ปี 2560 และทิศทางการขับเคลื่อนงานตามคํารับรองการปฏิบัติราชการของเขตสุขภาพที่ 12 ประกอบด้วย จังหวัดสตูล ตรัง พัทลุง สงขลา ปัตตานี ยะลา และนราธิวาส ที่คลินิกหมอครอบครัว ศูนย์สุขภาพชุมชนตําบลกําแพง โรงพยาบาลละงู จังหวัดสตูล เมื่อเร็ว ๆ นี้ ************** พฤศจิกายน 2560